Most izentek Komáromból
Most izentek Komáromból,
Kell-e leány, vagy sem,
Épen arról gondolkozom,
Elvegyem-e, vagy sem.
          Jaj nekem szegénynek,
          Jaj árva legénynek.

Ha nagy városi lányt veszek,
Ollyan mint az angyal.
Ha falusi leányt veszek,
Ollyan, mint a bárány.
          Jaj nekem szegénynek,
          Jaj árva legénynek.

Ha kisebb városit veszek,
Nem győzöm ruházni.
Ha nagyobb városit veszek,
Nem győzöm vigyázni.
          Jaj nekem szegénynek,
          Jaj árva legénynek.
Népköltészet